Manja Radulović Vulić
<s>Jelena Manja Radulović-Vulić (Cetinje 1936) je muzikološkinja, osnivačica i redovna profesorka Muzičke akademije u Crnoj Gori.</s>

<s>Diplomirala je 1961. na Katedri za francuski jezik i književnost Filološkog fakulteta u Beogradu i na Muzičkoj akademiji, takođe u Beogradu.</s><s>U Parizu je između 1964-1967. usavršavala klavir u klasi V. Perlmiter – S. Roš (V Perlemuter – S. Roche) i pohađala predavanja Ž. Šajea (J. Chailley) na Muzikološkom institutu pri Sorboni.</s>

<s>Bila je predavačica na Pedagoškoj akademiji u Nikšiću (Katedra za muziku u Titogradu, 1961-1964), muzička urednica Radio-Titograda (1967-1974), honorarna profesorica Srednje muzičke škole, kao i prva urednica muzičkog programa RTV Titograd (1974-1980).</s><s>Godine 1980. osnovala je Muzičku akademiju u Titogradu i bila njena dugogodišnja dekanica, na kojoj, prvo u zvanju vanredne a zatim redovne profesorice, predaje Istoriju muzike i Muzičke oblike.</s><s>Od 1996. predsjednica je Savjeta Muzičke akademije (koja je te godine preseljena na Cetinje) i šefica Odsjeka za postdiplomske studije.</s>

<s>Predsjednica je Odbora za muzičku umjetnost CANU, članica crnogorskog PEN-a i članica Matice crnogorske.</s><s>Bila je dugogodišnja predsjednica Udruženja muzičkih pedagoga Crne Gore, predsjednica Saveza muzičkih umjetnika Jugoslavije i dr.</s>

<s>Objavila je više od dvjesta radova iz oblasti muzičke kritike, publicistike i esejistike.</s><s>Dobitnica je nagrade 19. decembar, nagrade Oktoih, Trinaestojulske nagrade, nagrade Udruženja kompozitora, Povelje Saveza muzičkih pedagoga Jugoslavije, Plakete Univerziteta Crne Gore i dr.</s>

<s>Umrla je 18. avgusta 2007. godine.</s>

<s>Izabrana bibliografija 
 Drevne muzičke kulture Crne Gore 1: Praistorija i srednji vijek (2002.</s><s>Univerzitet Crne Gore, Cetinje) 
 Drevne muzičke kulture Crne Gore 2: Rani srednji vijek (2002.</s><s>Univerzitet Crne Gore, Cetinje)
 Muzička kultura Crne Gore: XIII-XVIII vijek (2009.</s><s>CANU, Podgorica)</s>

